Клапоўнік пасяўны

Клапо́ўнік пасяўны, крэс-сала́та (Lepidium sativum) — кветкавая расліна роду  сямейства .

 Батанічнае апісанне 
Аднагадовая травяністая расліна вышынёй 30—60 см. Сцябло адзіночнае, прамастойнае, мяцёлкападобнае. Корань расліны тонкі. Верхняе лісце простае, суцэльнае, завостранае, сядзячае. Прыкаранёвае — перыста- або двойчыраздзельнае ці лопасцевае, з чаранкамі. Кветкі белага або ружовага колеру, у гронках. Плод — крылаты стручок. Насенне жаўтавата-бурага колеру.

 Распаўсюджанне і экалогія 
Расліна распаўсюджана на тэрыторыі Азіі і Паўночнае Афрыкі (Егіпет, Эфіопія), натуралізавалася амаль паўсюднаTaxon: Lepidium sativum L. // Germplasm Resources Information Network (GRIN-Taxonomy). Святлолюбівая расліна, мезафіт і мезатроф. Марозаўстойлівая. Лепш расце на на лёгкіх глебах у вільготных і паўзацененых месцах. Цвіце ў чэрвені—ліпені.

 Гаспадарчае значэнне 
Вырошчваецца ў якасці харчовай расліны (прыправа і зеляніна на салату). Багатая на мінеральныя солі, вітаміны, гліказід лепідзін. У насенні маецца да 25 % тлустага алею. Лекавая і меданосная расліна.

 Літаратура 
  — С. 96—97.

 Спасылкі 

 Lepidium sativum L. // ИАС «ООПТ России»

Катэгорыя:Клапоўнік
Катэгорыя:Флора Еўразіі
Катэгорыя:Флора Паўночнай Афрыкі
Катэгорыя:Гародніна
Катэгорыя:Спецыі
Катэгорыя:Лекавыя расліны
Катэгорыя:Меданосныя расліны
Катэгорыя:Расліны, апісаныя ў 1753 годзе